钦定古今图书集成/明伦汇编/氏族典/第318卷 > 《廖用贤尚友录》 > 邢敦
## 钦定古今图书集成/明伦汇编/氏族典/第318卷 > 《廖用贤尚友录》 > 邢敦

按《宋史邢敦传》：“敦字君雅，不知何许人，家于雍丘。太
平兴国初，尝举进士不第，慨然有隐遁意，性介僻，不
妄交友，耽玩经史，精于术数，工绘画，颇嗜酒，里中号
邢夫子。大中祥符七年，真宗幸亳回，邑人列上其事，
王曾以名闻，诏授许州助教，敦让而不受。乾兴元年，
无疾而卒。”